Waasserpouken

D'Waasserpouken, op Däitsch Windpocken oder Wasserpocken an op Franséisch Varicelle, ass eng duerch de Varicella-Zoster-Virus ausgeléist a per Drëpseninfektioun iwwerdroen ustiechend Krankheet. Am Däitsche gi se och Windpocken genannt, well déi responsabel Viren och iwwer e puer Meter duerch de Wand an d'Loft iwwerdroe kënne ginn. D'Waasserpouke kréien d'Kanner am fréien Alter, meeschtens ier s'an d'Schoul ginn. Bei 90 Prozent vun den Infizéierten ergëtt sech dann eng liewenslänglech Immunitéit. Eng Impfung ass méiglech.

 Erreeger 
Den Erreeger ass de Varizella-Zoster-Virus aus der Grupp vun den Herpesviren.

 Symptomer 
Bei de Waasserpouken kënnt et zu engem Hautausschlag, dee meeschtens um Kierper an am Gesiicht ufänkt an duerno dann och um Kapp an un den Äerm a Been optrëtt. Och d'Schläimhait kënne betraff sinn, virun allem am Mond, souwéi d'Geschlechtsorganer.

Si kënne sech och duerch Féiwer, Middegkeet a Mattegkeet ukënnegen.

Follgend Symptomer weisen op eng Infektioun vum Varizella-Zoster-Virus hin:
 En Hautausschlag, dee bäisst.
 Kleng rout Punkten, déi sech an Zäit vun e puer Stonnen zu Bleesecher entwéckelen a sech duerno no engem bis zwéin Deeg verkuuschten.
 Et bilde sech ëmmer erëm nei Bleesecher.
 Heiansdo entwéckelt sech Féiwer.

 Behandlung 

 Verbreedung 

 Kuckt och 
 Riedelen
 Riselen
 Mumps
 Kannerkrankheet
 Lëscht vu Krankheeten

 Um Spaweck 

 RKI-Rotschléi iwwer Infektiounskrankheeten – Uweisungen fir Dokteren, op Däitsch
 Arbeitsgemeinschaft Masern und Varizellen (AGMV), op Däitsch

Kategorie:Kannerkrankheeten